Source: http://archiv.isu.sk/manualy/pravne-otazky/
Timestamp: 2020-06-03 13:04:25+00:00
Document Index: 1677379

Matched Legal Cases: ['§ 141', '§ 141', '§ 141', '§141', 'súd ', '§ 11', 'súd ']

Právo na štrajk podľa ústavy
„(4) Právo na štrajk sa zaručuje. Podmienky ustanoví zákon. Toto právo nemajú sudcovia, prokurátori príslušníci ozbrojených síl a ozbrojených zborov a príslušníci Zboru požiarnej ochrany.“
Ako uvádza JUDr. Švec a kol., právo na štrajk nie je možné obmedziť výlučne na pracovné spory, ktoré možno vyriešiť podpísaním kolektívnej zmluvy. Možno ho využiť aj v prípade riešenia otázok hospodárskej a sociálnej politiky. Do tejto oblasti spadajú aj štrajkové požiadavky.
„Vzhľadom na to, že takýto druh štrajku nie je zákonom upravený, jeho predmetom môže byť čokoľvek, čím sa uplatňujú hospodárske a sociálne práva štrajkujúcich. Neexistuje podľa nás žiadne obmedzenie, ktoré by vylučovalo štrajkovať za práva, ktoré mohli byť predmetom kolektívneho vyjednávania. Z predložených požiadaviek nevyplýva, že by požiadavky boli nezákonné či neústavné.“
Štrajk podľa ústavy sa môže realizovať aj u zamestnávateľa, s ktorým je uzatvorená kolektívna zmluva. Zdôrazňujeme, že do štrajku nevstupuje odborová organizácia, ale jednotlivci, ktorí sa spojili s cieľom dosiahnuť splnenie štrajkových požiadaviek link na naše požiadavky.
Zamestnávateľ má podľa § 141 ods. 8 Zákonníka práce povinnosť ospravedlniť neprítomnosť v práci z dôvodu účasti na štrajku bez ohľadu na to, o aký typ štrajku ide a nesmie voči zamestnancovi vyvodzovať nijaké sankcie. Účasť na štrajku sa považuje za prekážku v práci na strane zamestnanca, pričom zamestnancovi v štrajku nepatrí mzda ani náhrada mzdy.
„Hoci nemá zamestnanec ochranu pri štrajku v súlade so zákonom o kolektívnom vyjednávaní, ustanovenie § 141 ods. 8 Zákonníka práce ustanovuje bez ohľadu na kolektívne vyjednávanie či zákon o kolektívnom vyjednávaní, účasť na štrajku za ospravedlnenú neprítomnosť.“
V ustanovení § 141 ods. 8 sa uvádza:
„Zamestnávateľ je povinný ospravedlniť neprítomnosť zamestnanca v práci za čas jeho účasti na štrajku v súvislosti s uplatnením jeho hospodárskych a sociálnych práv; mzda, ani náhrada mzdy zamestnancovi nepatrí. Účasť na štrajku po právoplatnosti rozhodnutia súdu o nezákonnosti štrajku sa považuje za neospravedlnenú neprítomnosť zamestnanca v práci.“
Ak sa teda zamestnanci zúčastnia štrajku mimo kolektívneho vyjednávania, nejde o porušenie pracovnej disciplíny a teda voči nim nemôžu byť vyvodené pracovnoprávne sankcie pre porušenie pracovnej disciplíny účasťou na štrajku.
Za účasť na zákonnom štrajku (vrátane štrajku podľa ústavy) nemôže zamestnávateľ zamestnanca nijako postihovať (§141, bod 8). JUDr. Švec a kol. Uvádzajú, že „zamestnávateľ je povinný ospravedlňovať účasť zamestnanca na štrajku po celú dobu jeho trvania, najdlhšie však do nadobudnutia právoplatnosti rozhodnutia súdu o nezákonnosti štrajku.“
V praxi to znamená, že ak vyjdeme do štrajku a súd následne rozhodne, že štrajk je nezákonný, a my sa deň po tomto vyhlásení vrátime do práce, nič nám nehrozí. Rozhodnutie súdu totiž nemá spätnú platnosť.
Až keby bol štrajk súdom uznaný za nezákonný a zamestnanec by napriek tomu nasledujúci deň nenastúpil do práce, mal by zamestnávateľ právo považovať jeho neprítomnosť za neospravedlnenú a vyvodiť voči nemu dôsledky.
JUDr. Švec a kol. K tejto problematike uvádzajú: „Zamestnávateľ preto nesmie kvalifikovať neprítomnosť zamestnanca v práci z dôvodu účasti na štrajku ako neospravedlnenú a vyvodzovať voči zamestnancovi zodpovednosť v podobe uplatnenia upozornenia na porušenie pracovnej disciplíny, krátenia dovolenky, krátenia, prípadne nepriznania niektorých zložiek mzdy alebo uplatnenia výpovede alebo okamžitého skončenia pracovného pomeru. Aplikačná prax ukazuje, že sa veľmi často účelovo zneužíva nízke právne vedomie zamestnancov o tejto skutočnosti s cieľom odradiť ich v účasti na štrajku.“
Počas stupňovaného štrajku nedochádza ani k prerušeniu zdravotného poistenia. Podľa § 11, odsek 3, zákona 580/2004 v znení neskorších predpisov v prípade, ak zamestnanec odpracuje počas pracovného dňa aspoň 1 hodinu, a poberá teda v daný deň príjem zo zárobkovej činnosti, je naďalej považovaný za zamestnanca a všetky odvodové povinnosti má aj v tento deň za neho zamestnávateľ.
Môže byť štrajk považovaný za nezákonný?
O nezákonnosti štrajku môže rozhodnúť výlučne súd v prípade, ak bol podaný podnet, a po dôkladnom zvážení všetkých okolností. Ako uvádza advokátka Mgr. Babiaková:
1 Právna analýza advokátky Mgr. Kristíny Babiakovej vypracovaná pre Iniciatívu slovenských učiteľov
2 JUDr. Marek Švec a kol.: Kultúra sveta práce. Právo na štrajk, Bratislava 2013, dostupné na:
3 Ústava Slovenskej republiky, dostupné na: https://www.prezident.sk/upload-files/20522.pdf
4 Rozhodnutie Najvyššieho súdu (sp. Z. 1 Co 10/98)
5 Stanovisko KOZ SR k otázke legálnosti štrajku KOZ SR dňa 26.9.2003, dostupné na: http://www.kozsr.sk/?page=./archiv/a17
Pravne-otazky-ucasti-na-strajku.pdf 102 KB